מרקולשט (מולדובה)

מרקולשט (ברומנית: Mărculești, ביידיש: מאַרקולעשט, ברוסית: Маркуле́шты, משם גם הכתיב "מארקולשטי") הוא יישוב קטן בעל מעמד של עיר במחוז (ראיון) פלורשט בחבל בסרביה, ברפובליקת מולדובה. מספר תושביו - 2,100 תושבים (2014). במקור בהקמתו בשנת 1837 היה יישוב יהודי שהתקיים עד להשמדת תושביו בעת שואת יהודי רומניה ב-8 ביולי 1941. בהמשך שימש המקום לגטו ליהודים מגורשים עד לשליחתם לגיא ההריגה במחנות וגטאות טרנסניסטריה. הוקם מחדש עם תושבים חדשים אחרי מלחמת העולם השנייה על חורבות היישוב הקודם על ידי השלטונות הסובייטיים והחל משנת 1991 הוא חלק מרפובליקת מולדובה העצמאית. על שטח 5 דונם משתרע בו בית עלמין יהודי עם כ־1,500 מצבות. העיר מרקולשט שוכנת בגדה השמאלית של נהר ראוט, בדרך פלורשט-בלץ, במרחק 7 קילומטר דרומית-מזרחית מן העיר פלורשט ו-137 ק"מ צפונית-מערבית מבירת רפובליקת מולדובה, קישינב. היישוב מרקולשט הוקם ב-25 במאי 1837 בימי שלטון רוסיה הצארית על אדמות שהשתייכו לבעל האחוזות סמיון סטארוב, שנשא בתואר "איספרבניק של סורוקה". הוא נועד להיות לנחלה חקלאית למתיישבים יהודים שבאו מפלך פודוליה והוחכר להם בהתחלה ל-12 שנה. המתיישבים היהודים היו אמורים לעסוק בחקלאות והיו לצורך זה פטורים ל-25 שנה מגיוס לצבא הרוסי ולמשך 10 שנים פטורים ממסים. בהתחלה שם ההתנחלות היה קוט או סטארובקה לפי שם בעל האחוזה. בשנת 1861 הוא נרשם בתעודות תחת השם סטארובקה וכלל 70 משקים משפחתיים, 713 תושבים ושני בתי כנסת. בשנת 1902 הוקם בו בית ספר יסודי יהודי. ב-20 בדצמבר 1917 החטיבה האוקראינית 158 בנסיגה מלבוב (למברג) ביצעה פוגרום ביהודי מרקולשט. בשנת 1918 היישוב יחד עם כל חבל בסרביה עבר לשליטת ממלכת רומניה. ב-1919 חיו במקולשט כ-500 משפחות, מתוכן כ-20% עסקו בחקלאות. פעלו ביישוב 5 "חדרים" ושני בתי ספר. בסביבות שנת 1923 הוא מנה כבר 285 בתים ו-5433 תושבים. פעלו בו בנק עממי, קואופרטיב למלאכה, טחנת קמח על בסיס אדים, 7 בתי חרושת לשמן, בתי מלאכה תעשייתיים, בית ספר יסודי מעורב, ותיכון מעורב. בשנת 1930 גרו במרקולשט 2337 יהודים (87.4% מסך תושבי המקום) (לפי מקורות אחרים 2319 יהודים - 87.7%) בשנת 1940 סופחה בסרביה ויחד איתה גם מרקולשט לברית המועצות במסגרת הרפובליקה הסובייטית הסוציאליסטית המולדובנית. עם כניסת רומניה למלחמה נגד ברית המועצות כבעלת בריתה של היטלר על מנת לשחרר את בסרביה, פלש הצבא הרומני לבסרביה ביוני-יולי 1941 וכבש בחזרה את כל שטחה. ב-8 ביולי 1941 לפי החלטות המשטר הצבאי-הפשיסטי של יון אנטונסקו אספו אנשי השלטונות הרומנים את כל התושבים, אלף יהודים, גברים, נשים וטף, אל שולי העיירה, ויחידה צבאית ירתה בהם למוות. את גופות הקרבנות קברו בתוך חפירות שנחפרו נגד הטנקים. לאחר מכן אורגן במקום גטו למגורשים יהודים שבו כונסו 11,000 בני אדם. מפקד המחנה מרקולשט וסילה אגאפיה נשפט ביוני 1946 על ידי בית דין העם בבוקרשט. בשלהי מלחמת העולם השנייה בשנת 1944 נכבש האזור שוב על ידי ברית המועצות ושויך שוב לרפובליקה הסובייטית הסוציאליסטית המולדבית, חלק מברית המועצות. הייושב הוקם מחדש ואוכלס על ידי הקבוצות האתניות שהיו הרוב בבסרביה - רומנים ורוסים. בשנת 1952 הוא קיבל מעמד עיירה. בעשבות התפרקות ברית המועצות, הפך המקום בשנת 1991 לחלק מרפובליקת מולדובה העצמאית. בשנת 1994 הוא קיבל מעמד עיר. מרקולשט הוא יישוב קטן מאוד בעל משאבים טבעיים, כולל שטח קטן של אדמות חקלאיות. ישנם בו 1702.5 דונם אדמות חקלאיות, מתוכן 1484.7 דונם קרקעות ראויות לעיבוד ו- 21.78 דונם אדמות מרעה. בתחום העיר פועלים חברת "מרולקשט-קומבי", המייצרת דשנים, בסיס הנפט "טירקס-פטרול", החברה "Iched - Group" העוסקת בלקיטת פירות וירקות ובעיבודם, חברת "תומאס" לסחר בחומרי בניין. כמו כן פועלים ביישוב 6 מפעלים פרטיים. על יד העיר עוברת מסילת ברזל, פסי הרכבת פלורשט-בלץ. בקרבת העיר שוכן שדה התעופה הבינלאומי מרקולשט. בעבר היישוב היה מושבה יהודית, ובה 1,336 תושבים בשנת 1897 ו 5,433 תושבים ב-1923. ההרכב האתני לפי נתוני המפקד בשנת 2004: בשנת 2010 אוכלוסיית היישוב הייתה 2,100 תושבים, מתוכם 75% רומנים מולדובנים. ההרכב האתני בשנת 2014: במרקולשט פועל בית ספר תיכון על שם וסילה אלכסנדרי עם 1,000 תלמידים, בית ספר מקצועי מקיף, עם 300 תלמידים וגן ילדים. ביישוב קיים מרכז בריאות ובו רופא משפחה. פועלים בעיר בית תרבות, ספרייה ולהקת פולקלור בשם "Floare de nu mă uita" ("פלוארה דה נו מה אויטה" ,השם הרומני לפרח "זכריני") 2015 - הסרט התיעודי Absent ("נעדר" - הפקה שווייצרית-אמריקאית-רומנית) של מתיו מישורי על גלגולי היישוב מרקולשט - הוצג בבכורה בפסטיבל לקולנוע "אסטרה" ברומניה הסרט הוקרן בבכורה עולמית בפסטיבל הסרט "אסטרה" בעיר סיביו וגרם לחיזוק המאמצים לשימור בית הקברות היהודי המוזנח. 1983 - גרינער װינטער — מאַרקולעשט - מאת המשורר מאיר חרץ Ilie Oană - Tribunalul Poporului - instrument al justiției proletare Muzeul Național de Istorie a României XV, București 2003 אובידיו קראנגה, מרקולשט, אנציקלופדיה של המחנות והגטאות (כרך III, עמ' 710–711), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) מדיה וקבצים בנושא מרקולשט בוויקישיתוף מרקולשט בפנקס קהילות רומניה לייב קופרשטיין, מאיר קוטיק (עורכים) - מרקולשט - יד למושבה היהודית בבסרביה, ארגון יוצאי מרקולשט בישראל, תל אביב 1977 הספר יד למושבה היהודית מרקולשט באתר יזכור New York Public Library Markuleşti (Floreşti region). Jewish Cemetery. In: Jewish Heritage Sites and Monuments in Moldova United States Commission for the Preservation of America’s Heritage Abroad 2010 עיריית מרקולשט באתר casata שיקום האנדרטה לזכר יהודי מרקולשט קרבנות השואה - טקס בנוכחות ראש העיר מרקולשט (ברומנית) כתבה של TV Flor ב-26 באוקטובר 2015 קטעים קצרים מן הסרט "Absent" מפקד האוכלוסין ב-1 בינואר 2014 I.Oană 2003 עמ' 431 באתר pop-stat.mashjke לפי המפקד ב-2014 על הסרט באתר lightson